Ստեֆանո Սենսի

Ստեֆանո Սենսի (, ), իտալացի պրոֆեսիոնալ ֆուտբոլիստ։ Ներկայումս Սասուոլոյից վարձավճարով հանդես է գալիս Ինտեր Միլանի և Իտալիայի ազգային հավաքականի կազմում։ Խաղում է կենտրոնական կիսապաշտպանի դիրքում։

Ակումբային կարիերա

Չեզենա 
Սենսին Չեզենայի ակադեմիայի սան է։ 2013 թվականի հուլիսի 23-ին նա վարձավճարով միացավ Սան Մարինոյին։ Իր պրոֆեսիոնալ դեբյուտը նշեց սեպտեմբերի 8-ին՝ թիմի մեկնարկային կազմում խաղադաշտ դուրս գալով Ռեջանայի դեմ խաղում։ 2014 թվականի մարտի 16-ին Սենսին հեռացվեց խաղադաշտից Կրեմոնեզեի դեմ խաղում՝ կարմիր քարտ ստանալով հանդիպման ավելացված ժամանակում։ Իր առաջին գոլը Սերիա C-ում խփեց մայիսի 4-ին՝ Վիչենցայի դեմ խաղում։ Իր առաջին մրցաշրջանում Սենսին անցկացրեց 26 հանդիպում՝ դառնալով 1 գոլի հեղինակ։

2014 թվականի հուլիսի 7-ին Սան Մարինոն երկարաձգեց Սենսիի վարձավճարը 1 տարով։ Սեպտեմբերի 8-ին իտալացին հեռացվեց խաղադաշտից Պոնտեդերայի դեմ խաղում՝ ստանալով երկրորդ դեղին քարտը հանդիպման ավելացված ժամանակում։ Դեկտեմբերի 7-ին նա գոլ խփեց Գրոսետոյի դեմ խաղում, սակայն Սան Մարինոն պարտվեց 2-1 հաշվով։ 2015 թվականի փետրվարի 14-ին Սենսին դուբլ ձևակերպեց Լ'Ակուիլայի դեմ խաղում, ապա կարմիր քարտ ստացավ 90-րդ րոպեին։ Սան Մարինոյի կազմում իտալացին անցկացրեց 60 հանդիպում՝ դառնալով 10 գոլի և 2 գոլային փոխանցման հեղինակ։

2015-16 մրցաշրջանում Սենսին վերադարձավ Չեզենա։ Իր դեբյուտը ակումբի կազմում նշեց 2015 թվականի օգոստոսի 20-ին՝ Իտալիայի գավաթի Կատանիայի դեմ խաղում՝ այս խաղում դառնալով գոլային փոխանցման հեղինակ։ Առաջին հանդիպումը Սերիա B-ում անցկացրեց սեպտեմբերի 5-ին՝ թիմի մեկնարկային կազմում խաղադաշտ դուրս գալով Բրեշիայի դեմ խաղում։ Իր առաջին գոլը Չեզենայի կազմում Սենսին խփեց հոկտեմբերի 3-ին՝ Լիվորնոյի դեմ խաղում։ Դեկտեմբերի 19-ին նա գոլի և գոլային փոխանցման հեղինակ դարձավ Տերնանայի դեմ խաղում։ Չեզենայի առաջին թիմի կազմում Սենսին անցկացրեց 33 հանդիպում՝ դառնալով 4 գոլի և 5 գոլային փոխանցման հեղինակ։

Սասուոլո 
2016 թվականի հունվարի 13-ին Սենսին պայմանագիր կնքեց Սասուոլոյի հետ, ապա մինչև մրցաշրջանի ավարտը վարձավճարով վերադարձավ Չեզենա։ Իր դեբյուտը նշեց օգոստոսի 4-ին՝ փոխարինման մտնելով Եվրոպայի Լիգայի որակավորման 3-րդ փուլի Լյուցերնի դեմ խաղում։ Առաջին հանդիպումը Սերիա A-ում անցկացրեց օգոստոսի 21-ին՝ Պալերմոյի դեմ խաղում։ Իր առաջին գոլը Սասուոլոյի կազմում խփեց հոկտեմբերի 16-ին՝ Կրոտոնեի դեմ խաղում։ 2017 թվականի մայիսի 21-ին իտալացին գոլ խփեց Կալյարիի դեմ խաղում՝ օգնելով իր թիմին հաղթել 6-2 հաշվով։ Իր առաջին մրցաշրջանում Սենսին անցկացրեց 19 հանդիպում՝ դառնալով 2 գոլի հեղինակ։

2017 թվականի սեպտեմբերի 10-ին Սենսին գոլի հեղինակ դարձավ Ատալանտայի դեմ խաղում, սակայն Սասուոլոն պարտվեց 2-1 հաշվով։ 2018 թվականի մարտի 17-ին նա գոլ խփեց Ուդինեզեի դեմ խաղում՝ օգնելով իր թիմին հաղթել 1-2 հաշվով։ 2019 թվականի ապրիլի 20-ին՝ կրկին Ուդինեզեի դեմ խաղում իտալացին դարձավ գոլի հեղինակ, իսկ հանդիպումն ավարտվեց 1-1 հաշվով։ Սասուոլոյի կազմում Սենսին անցկացրեց 68 հանդիպում՝ դառնալով 5 գոլի և 5 գոլային փոխանցման հեղինակ։

Ինտեր Միլան 
2019 թվականի հուլիսի 2-ին Սենսին 1 տարվա վարձավճարով միացավ Ինտեր Միլանին։

Միջազգային կարիերա 
Սենսին ներկայացրել է Իտալիան մինչև 17 և մինչև 20 տարեկանների երիտասարդական հավաքականներում։ Իտալիայի ազգային հավաքական նա առաջին անգամ հրավիրվեց 2018 թվականի նոյեմբերի 10-ին Ռոբերտո Մանչինիի կողմից՝ Պորտուգալիայի և Միացյալ Նահանգների դեմ խաղերի համար։ Իր դեբյուտը ազգային հավաքականում նշեց նոյեմբերի 20-ին՝ մեկնարկային կազմում խաղադաշտ դուրս գալով Միացյալ Նահանգների դեմ խաղում։ Իտալիայի կազմում իր առաջին գոլը խփեց 2019 թվականի մարտի 26-ին՝ Լիխտենշտայնի դեմ խաղում։

Կարիերայի վիճակագրություն

Ակումբային վիճակագրություն 
2019 թվականի օգոստոսի 14-ի դրությամբ

Միջազգային վիճակագրություն 
2019 թվականի օգոստոսի 14-ի դրությամբ

Միջազգային գոլեր

Ծանոթագրություններ

Արտաքին հղումներ 

 Սենսիի պաշտոնական Ֆեյսբուքի էջը
 Սենսիի պաշտոնական Ինստագրամի էջը
 Սենսին transfermarkt-ում
 Սենսին soccerbase.com-ում
 Սենսին WhoScored.com կայքում
 Սենսին Ինտեր Միլանի պաշտոնական կայքում 
 Սենսին Սերիա A-ի պաշտոնական կայքում 
 Սենսին ՈՒԵՖԱ-ի պաշտոնական կայքում

Ֆուտբոլի կիսապաշտպաններ
Իտալացի ֆուտբոլիստներ
Իտալիայի հավաքականի ֆուտբոլիստներ
Չեզենայի ֆուտբոլիստներ
Սան Մարինոյի ֆուտբոլիստներ
Սասուոլոյի ֆուտբոլիստներ
Ինտեր Միլանի ֆուտբոլիստներ